== Opvækst og karriere ==
Hun var født i Paris og fransk statsborger. Hun tilbragte en stor del af sin opvækst i [[USA]], hvor hun også havde [[statsborgerskab]], foruden at hun blev [[schweiz]]isk statsborger pga. ægteskabet med Tinguely.
Hendes far var [[Greve (rang)|greve]] og [[bankier]] med en amerikansk ægtefælle. Parret havde fem børn. Bankvirksomheden i Paris gik konkurs i kriseperioden efter 1928, og familien flyttede til USA i 1933.
Niki de Saint Phalle blev optaget på Brearley School i [[New York City]], men blev bortvist efter at male figenblade på skolens statuer. Hun tog eksamen fra Oldfields School i [[Glencoe (Maryland)]] i 1947.
Som teenager arbejdede hun som model og kom på forsiden af ''[[LIFE]]'' (september 1949) og det franske ''[[Vogue]]'' (november 1952).
Kunst Kultur